stanford-oval/wikipedia huggingface dataset:
הורליו גומש
קריירת מועדונים

גומש החל את הקריירה במועדון הברזילאי קרוזיירו, בו שיחק 59 משחקים בין השנים 2002 ו-2004. באותה שנה הוא נצפה על ידי פיט דה ויסר, מגלה הכישרונות של איינדהובן אשר לבסוף החתימה אותו ביולי של אותה השנה.
גומש ערך את הופעת הבכורה שלו בהולנד, במשחק נגד הכוכב האדום בלגרד, ב-11 באוגוסט 2004. בראשית דרכו בקבוצה, היו מספר מבקרים שפיקפקו ביכולותיו כשוער. הספקות האלו נמוגו במהרה. גומש גילם תפקיד חשוב בתקופה בה פ.ס.וו זכתה בארבע אליפויות רצופות בליגת העל ההולנדית, ובהישגיה המרשימים בגביעים האירופאים השונים. בעונתו הראשונה, פ.ס.וו הגיעה עד לחצי גמר ליגת האלופות, לאחר 14 ניסיונות רצופים קודמים בהן לא העפילה אפילו לסיבוב השני של הטורניר. בעונות שלאחר מכן, פ.ס.וו הצליחה כל פעם להעפיל מעבר לשלב הבתים.
גומש היה ידוע כחביב הקהל של אוהדי פ.ס.וו. כאשר שיחק בפ.ס.וו, אוהדי כדורגל רבים מהולנד התקשרו לסגל הנבחרת הברזילאית ודרשו מהם לזמן אותו לסגל הנבחרת. בסופו של דבר, הוא אכן זומן לסגלה ב-2003.
גומש חתם בטוטנהאם הוטספר האנגלית ב-26 ביוני 2008, תמורת סכום המוערך בגובה של 7.8 מיליון פאונד. הוא קיבל אשרת עבודה באנגליה, אף על פי שלא שיחק ב-75% ממשחקי נבחרתו בשנתיים שלפני כן.
גומש פתח בצורה לא טובה את עונת 2008/2009, לאחר שטוטנהאם הפסידה בשני משחקיה הראשונים בתוצאה 2:1 למידלסברו ולסנדרלנד. תצוגה טובה שלו בשער, עזרה לטוטנהאם לזכות בנקודה הראשונה שלה לעונה לאחר שסיימה את משחק החוץ נגד צ'לסי בתיקו. בהמשך, הציגה טוטנהאם יכולת דלה, וחלק מהאשמה הופנתה כלפי גומש.
ב-24 במאי 2014 חתם בקבוצה האנגלית ווטפורד לעונה אחת. בעונתו הראשונה בקבוצה היה שותף להעפלת הקבוצה לפרמייר ליג. ב-20 במאי 2015 חתם על חוזה חדש לשלוש שנים בקבוצה. גומש זכה בפרס שחקן העונה של המועדון בסוף עונת 2015/2016, כאשר נבחר גם על ידי האוהדים וגם על ידי עמיתיו לקבוצה. ביוני 2019 האריך את חוזהו בקבוצה בעונה נוספת.
קריירה בינלאומית

גומש ערך את הופעת הבכורה שלו בנבחרת ברזיל בגביע הזהב של CONCACAF בשנת 2003. ברזיל בחרה לשלוח אל הטורניר את הנבחרת האולימפית, עד גיל 23, אף על פי שמותר לשלוח שחקנים מכל הגילאים. גומש שיחק 5 משחקים עבור ברזיל, והעפיל איתה עד לגמר בו הפסידה 1:0 לנבחרת מקסיקו.
גומש היה בסגל גביע הקונפדרציות בשנת 2005 אך לא זכה לאף דקת משחק. הוא גם נופה מהסגל שלקח עמו קרלוס אלברטו פריירה למונדיאל 2006 בגרמניה.
הוא נכלל על ידי מאמן הנבחרת החדש דונגה בסגל הנבחרת לקראת משחקי סוף הקיץ. ב-14 באוגוסט 2006, הוא זומן לסגל לקראת משחק ידידות נגד נורווגיה, שנגמר בתיקו 1:1. ב-3 בספטמבר 2006, הוא שיחק בניצחונה של ברזיל 3:0 על יריבתה נבחרת ארגנטינה באצטדיון האמירויות באנגליה. יומיים לאחר מכן, הוא שמר משחק שני ברציפות על שער נקי מספיגה, בעת הניצחון 2:0 על נבחרת ויילס בווייט הארט ליין. משחקו האחרון מאז בנבחרת ברזיל היה ב-10 באוקטובר 2006, בניצחון 2:1 על אקוודור.
הישגים

גומש שבר שיאים וקצר שבחים רבים בזמן ששיחק בהולנד. הוא מחזיק בשיא של מספר האחוזים הגבוה ביותר של משחקים בהם לא ספג שער בליגת העל ההולנדית, אחרי ששמר על שער נקי ב-60% ממשחקי הליגה של פ.ס.וו. בעונתו הראשונה בקבוצה, גומש לא ספג שער במשך 16 שעות ו-11 דקות סך הכל. באותה העונה, הוא הצליח לשמור על שערו במשך 817 דקות ברציפות מספיגה. בעונתו השלישית בהולנד, 2006/2007, הוא שבר את שיאו האישי מחדש, לאחר שלא ספג שער במשך 956 דקות ברציפות, שהפכו לחלק משמעותי ביותר בהבטחת האליפות של איינדהובן. פ.ס.וו זכתה באליפות לאחר שהיה לה את אותן מספר הנקודות שהיו גם ליריבתה אייאקס אמסטרדם, בזכות עדיפות ביחס השערים בהבדל של שער אחד בלבד (לה היה +50, ולאייאקס היה +49).
הערות שוליים

↑  Heurelho Gomes - Profile, Watford FC.com
| נבחרת ברזיל – מונדיאל 2010 |
| --- | --- | --- |
|  1 ז'וליו סזאר •  2 מאייקון •  3 לוסיו •  4 חואן •  5 פליפה מלו •  6 באסטוס •  7 אלאנו •  8 ז'ילברטו סילבה •  9 לואיס פביאנו •  10 קאקה •   11 רוביניו •  12 גומש • 13 דניאל אלבס •  14 לואיזאו • 15 טיאגו סילבה • 16 ז'ילברטו • 17 ז'וזואה • 18 רמירס • 19 ז'וליו בפטיסטה • 20 קלברסון • 21 נילמר • 22 דוני • 23 גראפיטה • מאמן: דונגה |  1 ז'וליו סזאר •  2 מאייקון •  3 לוסיו •  4 חואן •  5 פליפה מלו •  6 באסטוס •  7 אלאנו •  8 ז'ילברטו סילבה •  9 לואיס פביאנו •  10 קאקה •   11 רוביניו •  12 גומש • 13 דניאל אלבס •  14 לואיזאו • 15 טיאגו סילבה • 16 ז'ילברטו • 17 ז'וזואה • 18 רמירס • 19 ז'וליו בפטיסטה • 20 קלברסון • 21 נילמר • 22 דוני • 23 גראפיטה • מאמן: דונגה | ברזיל |
חיים לוין

חיים לוין (3 במרץ 1937 – 21 באפריל 2024) היה כדורגלן ישראלי, ששיחק בעמדת השוער, חבר היכל התהילה של הכדורגל הישראלי.
ביוגרפיה

לוין הצטרף לשורות מכבי תל אביב בקיץ 1960 אחרי תקופות קצרות במדי הפועל פתח תקווה, הפועל כפר סבא, הפועל חדרה ומכבי חיפה. לוין התמודד על מקומו בהרכב עם אברהם בנדורי, השוער הבכיר בקבוצה, וכן עם אהרון שרשטינסקי. רק בעונתו השלישית בקבוצה, לוין השתלט על המקום בשער.
בעונת 1963/1964, הגיע התואר הראשון של לוין במכבי תל אביב, גביע המדינה, לאחר ניצחון בגמר חוזר שני על הפועל חיפה. עונה לאחר מכן, 1964/1965, הצהובים זכו שוב בגביע, הפעם בזכות תצוגה מוצלחת של לוין שמנע מחלוצי בני יהודה לכבוש, בניצחון מכבי תל אביב 1–2. בסוף השנה זכה לוין בתואר כדורגלן העונה בישראל לעונה זו.
מלבד שני הגביעים הרצופים זכה עם הקבוצה באליפות אחת (1968), גביע מדינה נוסף (1967) וגביע אסיה לקבוצות (1969). בגמר שמר לוין על שער נקי נגד יאנג צ'י מקוריאה הדרומית לאורך כל 120 הדקות ונהנה משער של דרור בר נור בדקה ה-112 בשביל להניף את הגביע בסיום ההתמודדות.
התקופה הטובה ביותר של לוין הייתה כששיחק במכבי תל אביב בין השנים 1960–1969, עימה זכה באליפות אחת ו-3 גביעי מדינה.
בנוסף שיחק לוין גם בבית"ר ירושלים, מכבי נתניה והפועל ירושלים.
לוין לבש 22 פעמים את מדי נבחרת ישראל ואף השתתף באולימפיאדת מקסיקו ב-1968. לוין נחשב לאחד משוערי הליגה הטובים והבולטים שהיו, והוא שיחק בליגה הבכירה עד גיל 40.
לוין נודע כשוער נועז אשר אינו חושש מזינוקים לרגלי חלוצים, או מזינוקים על קורות השער. בעקבות תכונתו זו נגרמו לו פציעות רבות ובמיוחד שברים בכל חלקי גופו.
לאחר שפרש מכדורגל אימן במספר מועדונים קטנים בליגות הנמוכות ושימש כמאמן שוערים בקבוצות בליגת העל. בין היתר הוביל לוין את הפועל בית שמש מליגה א׳ לליגה הארצית בפער גדול מהמקום השני.
לוין נפטר ב-21 באפריל 2024. ב-18 במאי 2024 ערכה מכבי תל אביב טקס לזכרו לפני משחק האליפות נגד הפועל באר שבע.
תארים > קבוצתיים

מכבי תל אביב
אליפויות: 1
1966/1968
גביעי מדינה: 3
1963/1964, 1964/1965, 1966/1967
תארים > אישיים

כדורגלן העונה בישראל: 1964/1965
חבר היכל התהילה של הכדורגל הישראלי: 2009
הערות שוליים

↑  חומה בצורה: סיפור חייו של חיים לוין, באתר מכבי תל אביב, ‏3 במרץ 2019
↑  אבל בכדורגל הישראלי: נפטר חבר היכל התהילה חיים לוין, באתר ישראל היום, 21 באפריל 2024
| ‏‏נבחרת ישראל‏ - גביע אסיה בכדורגל 1964 (אלופת אסיה) |
| --- | --- | --- |
|   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  |   לוין |   ויסוקר |   בכר |   קלמי |   ליאון |   מתניה |   פרימו |   קצב |   לבקוביץ' |   מהלל |    שפיגלר |   סטלמך |  טיש |   אהרוני |  קליש |  לוי |  טלבי |  יאנג | מאמן: מרימוביץ'  | ישראל |
| ‏‏נבחרת ישראל‏ - גביע אסיה בכדורגל 1968 (מקום שלישי) |
| --- | --- | --- |
|   לוין |   ויסוקר |   בלו |   דרוקר |   קרקו |   מרילי |   רוזן |   רום |   עסיס |   בורסוק |    נוריאלי |   רוזנטל |  בורבה |   רומנו |  שפיגל |  שפיגלר |  טלבי |  יאנג | מאמן: צ'יריץ'  |   לוין |   ויסוקר |   בלו |   דרוקר |   קרקו |   מרילי |   רוזן |   רום |   עסיס |   בורסוק |    נוריאלי |   רוזנטל |  בורבה |   רומנו |  שפיגל |  שפיגלר |  טלבי |  יאנג | מאמן: צ'יריץ'  | ישראל |
|  משלחת ישראל לאולימפיאדת מקסיקו סיטי (1968)  |
| --- | --- | --- |
|  אתלטיקה | שאול לדני • חנה שזיפי |  |
|  כדורגל | נבחרת ישראל בכדורגל (יצחק אנגלנדר, ג'ורג' בורבה, מנחם בלו, שרגא בר, ציון דגמי, יצחק דרוקר, רחמים טלבי, ראובן יאנג, חיים לוין, שמואל מליקה, שייע פייגנבוים, נחמן קסטרו, דוד קרקו, צבי רוזן, שמואל רוזנטל, ישעיהו שווגר, יצחק שום, גיורא שפיגל, מרדכי שפיגלר) |  |
|  קליעה | הנרי הרשקוביץ • מיכאל מרטון • נחמיה סירקיס • זליג שטרוך |  |
|  שחייה | איבונה טוביס • אברהם מלמד • שלומית ניר • יואל קנדה • אמנון קראוס • גרשון שפע |  |
ניאוניקוטינואידים

ניאוניקוטינואידים (אנגלית: Neonicotinoids) הם סוג של רעלים מלאכותיים אשר נמצאים בשימוש בני אדם כחומרי הדברה.
ניאוניקוטינואידים נכנסו לשימוש נרחב בחקלאות בשנים 2005-2006.
ניאוניקוטינואידים מחקים את פעולתו של הניקוטין, המגן בטבע על צמחי הטבק מפני מזיקים אוכלי עלים, והם רעילים לחרקים יותר מאשר לבעלי חוליות.
ניאוניקוטינואידים חודרים לא רק לעלים אלא גם לכל שאר חלקי הצמח (כולל לאבקה ולצוף) ולכן הם עלולים לפגוע גם בדבורים ובחרקים מאביקים אחרים.
מחקרים הדגימו שחומרי הדברה על בסיס ניאוניקוטינואידים פוגעים בכושרן של דבורי הדבש לזכור את הדרך חזרה לכוורת, רמז לכך שחומרים אלה עשויים לתרום ל-CCD.
ניסוי רחב היקף באיטליה ב-2009 הראה שהאיסור על השימוש בחומרי ההדברה האלו בגידולי תירס הוריד כמעט לאפס את הפגיעה בדבורי הדבש.
באירופה אושר בשנת 2013 חוק האוסר את השימוש בניקוטינואידים בחקלאות.
בארצות הברית מתרחש תהליך דומה, מתגבש לובי שיקרא לחקיקה כנגד השימוש בניאוניקוטינואידים בחקלאות.
בישראל אין חקיקה בנושא על אף שחומרי הדברה על בסיס ניאוניקוטינואידים נמצאים בשימוש נרחב בחקלאות במדינה. ככל הנראה מצב זה נגרם בין השאר עקב חוסר מודעות ציבורי לנושא.
בלוק איילנד

| --- | --- |

בלוק איילנד במבט צפונה מעל מצר בלוק איילנד, כשהחוף של רוד איילנד נראה מרחוק. צפייה במפה רחבה יותר מתאפשרת באחד הביאורים למטה.
 נתונים גאוגרפיים
 מיקום:  האוקיינוס האטלנטי 
 קואורדינטות:  41°10′00″N 71°35′00″W﻿ / ﻿41.166666666667°N 71.583333333333°W﻿ / 41.166666666667; -71.583333333333
 שטח:  25.2 קילומטר רבוע
 אורך:  11 קילומטר
 רוחב:  5 קילומטר
 נתונים מדיניים
 מדינה:  ארצות הברית ארצות הברית
 אוכלוסייה:  1,051 (2010)
 אזור זמן:  אזור זמן מזרחי
  (למפת רוד איילנד מוגדלת) פרובידנס ווריק קרנסטון פוטאקט וונסוקט סאות' קינגסטאון מסצ'וסטס קונטיקט האוקיינוס האטלנטיבלוק איילנד(למפת רוד איילנד רגילה) פרובידנס ווריק קרנסטון פוטאקט וונסוקט סאות' קינגסטאון מסצ'וסטס קונטיקט האוקיינוס האטלנטיבלוק איילנד
 
בלוק איילנד (באנגלית: Block Island) הוא אי של ארכיפלג הממוקם כ-14 ק"מ דרומית לחופי מדינת רוד איילנד ו-23 ק"מ מזרחית ל מונטוק פוינט(אנ') בלונג איילנד. האי הוא חלק ממחוז וושינגטון(אנ'), רוד איילנד. באי עיירה בשם ניו שורהאם, שנחשבת לעיירה הקטנה ביותר, במדינה הקטנה ביותר בארצות הברית. האי נקרא על שם החוקר ההולנדי אדריאן בלוק(אנ'), והעיירה נקראה על שם שורהם, קנט(אנ'), באנגליה.
גאוגרפיה > היווצרות האיים והמצרים בסביבה

היווצרות האיים והמצרים שמסביבם, קשורים באותו תהליך. מדובר בשכבת הקרח של לורנטייד(אנ') שלפני כ-25,000 שנה התפשטה ל"שמיכה" של אלפי קילומטרים רבועים של קנדה וארצות הברית. הקצה הדרומי שלה הגיע בערך למקום בו שוכנים כיום מרתה'ס ויניארד, ננטקט, בלוק איילנד ולונג איילנד. עובי של קילומטר עד שני קילומטרים של שכבת הקרח נעה דרומה על פני הנוף הקדום, והביאה עימה סלעים גדולים, אבנים וחול שגרף. כשהקצה הדרומי שלו נמס, שוחררו כמויות אדירות של מי נמס ופסולת סלעית, ויצרו את מרתה'ס ויניארד, ננטקט והאיים האחרים. פני הים שהיו נמוכים בכ-122 מ' ממה שהוא היום, עלו שוב, והתפתחו סביבות שפכים של נהרות שערוציהם נחרצו על ידי זיזים של הקרחון וכן וחופים וביצות מלח.
Rodman's Hollow הוא אגן שטיפה קרחוני בשטח של 93 דונם, ליד החוף הדרומי של האי. יש כמה שבילי הליכה.
גאוגרפיה > גאוגרפיה עכשווית

במבט גאוגרפי רחב, בלוק איילנד הוא חלק מהמערכת הגדולה של מֵצָרִים שפרוסים מדרום לחופי קונטיקט, רוד איילנד ומסצ'וסטס, הכוללים את: מצר לונג איילנד הגדול במערב; ומֵצרים קטנים בהרבה ממזרח לו הכוללים את: מצר בלוק איילנד, מצר רוד איילנד(אנ'), מצר ויניארד(אנ') ומפרץ בוזארדס, כשכולם מהווים למעשה גם שלוחות של האוקיינוס האטלנטי. להמחשה ראו במפה כאן.
בלוק איילנד הוא יעד תיירות קיץ פופולרי. באי שני מגדלורים היסטוריים מגדלור בלוק איילנד הצפוני(אנ'), בקצה הצפוני של האי, ומגדלור בלוק איילנד הדרום-מזרחי (אנ'), בחוף הדרום מזרחי. כ-40 אחוז מהאי מיועדים לשימור, וחלק ניכר מהקצה הצפון-מערבי של האי הוא אזור טבעי לא מפותח, ותחנת מנוחה לציפורים לאורך נתיב המעוף האטלנטי(אנ'). רשות שמירת הטבע(אנ') כוללת את בלוק איילנד ברשימת "המקומות הגדולים האחרונים (The Last Great Places)" שלה, המורכבת מ-12 אתרים בחצי הכדור המערבי.
נכון למפקד 2020, אוכלוסיית האי מונה 1,410 נפש, המתגוררים בשטח של 25.211 קמ"ר.
גאוגרפיה > נקודות עניין ותיירות באי

המגדלור הדרום מזרחי ממוקם בפינה הדרום מזרחית של האי, וקל יותר לגישה מאחיו הצפוני. המגדלור נבנה בשנת 1875ועשוי לבנים וגרניט. הוא נשאר עד היום כעזר ניווט פעיל של משמר החופים האמריקני. המגדלור הוזז בשנת 1993, עקב סכנת קריסת המצוקים עקב ארוזיה. בנוסף לסיורים במגדל, יש במגדלור מוזיאון הפתוח בעונת הקיץ. גם במגדלור הצפוני, שנבנה בשנת 1867, ועשוי מברזל וגרניט קיים מוזיאון, אך זמינותו לקהל מצומצמת יותר. במרחק הליכה קצר מהמגדלור הצפוני נמצא קצה האי, עם אוקיינוס משני צידי רצועת יבשה צרה.
Rodman's Hollow הוא אגן שטיפה קרחוני בשטח של 93 דונם, ליד החוף הדרומי של האי. יש כמה שבילי הליכה.
תחבורה

האי מחובר כל השנה במעבורת לפוינט ג'ודית(אנ'), ובקיץ: לניו לונדון, קונטיקט(אנ'); אוריינט(אנ') ומונטוק(אנ'), ניו יורק; וניופורט, רוד איילנד. המעבורת המסורתית שטה כשעה כדי להגיע לאי מפוינט ג'ודית, והיא הדרך היחידה להביא כלי רכב לאי. מעבורת מהירה באותו מסלול אורכת 35 דקות (ללא אפשרות לכלי רכב), ומעבורת מהירה נוספת מניו לונדון אורכת קצת יותר משעה.
אופניים הם צורת תחבורה פופולרית באי. בנוסף, טוסטוסים פופולריים למדי, במיוחד בקרב תיירים, מכיוון שקל לשכור ולנהוג בהם. פופולריות זו הובילה ליותר משש חנויות להשכרת טוסטוסים באי, אך גם לתאונות רבות.
ניו אינגלנד איירליינס(אנ') מציעה טיסות סדירות בנות 12 דקות לנמל התעופה בלוק איילנד סטייט(אנ') מווסטרלי, רוד איילנד(אנ'). שדה התעופה באי נקרא רשמית Block Island State (קוד: BID) והטרמינל נמצא במרחק של כקילומטר אחד ממרכז העיירה.
גלריה

המעבורת המהירה לבלוק איילנד ברציף בפוינט ג'ודית.
יציאת רכב מהמעבורת מבלוק איילנד לפוינט ג'ודית.
נוסעים יורדים מהמעבורת המסורתית בפוינט ג'ודית.
בלוק איילנד כפי שנראה מהחוף הדרומי של נאראגאנסט.
ראו גם

גאוגרפיה של מצרים ומפרצים באזור לונג איילנד רבתי
מצר בלוק איילנד
ביאורים

↑  בסרטון המתאר את עגינת המעבורת המסורתית (ראו להלן בפרק תחבורה) מבלוק איילנד לפוינט ג'ודית, ניתן לראות את הכיתוב Block Island New Shorham RI לקראת התחברות המעבורת לרציף.
↑  למעשה בלוק איילנד ממוקם בתוך מיצר לונג איילנד. סימוכין ראו כאן.
↑  The Nature Conservancy (TNC) הוא ארגון סביבתי עולמי שבסיסו במחוז ארלינגטון, וירג'יניה. נכון לשנת 2021, הוא פועל באמצעות שותפים או סניפים ב-79 מדינות וטריטוריות, כמו גם בכל מדינה בארצות הברית.
↑  לצפייה במפה רחבה עם מיקומו של האי ממזרח ללונג איילנד (כשהשמורה מסומנת בצפונו), מדרום לחופי רוד איילנד וקונטיקט, וממערב לאי מרתה'ס ויניארד ראו כאן. גוף המים שבין האי לחופי היבשת הוא מצר בלוק איילנד
הערות שוליים

↑  New Shoreham (Town), Block Island
↑  Vineyard Sound, Falmouth Cape Code Massachusetts
1 2  No visit to Block Island is Complete Without a Stop at Rodman's Hollow., The Nature Concervancy
1 2  Rodman's Hollow, The Nature Conservancy
↑  Block Island National Wildlife Refuge, U.S. Fish & Wildlife Service
↑  Block Island, Rhode Island, Smart Preservation
↑  New Shoreham town, Washington County, Rhode Island, U.S. Census Bureau
↑  Block Island South East Light, National Historic Landmark Nomination, Sept. 25, 1997, pp.15-17
↑  Historic Light Station Information & Photography Rhode Island, U.S. Coast Guard & U.S. Department of Homeland Security
↑  Southeast Lighthouse Foundation, Block Island
↑  North Light House, Block Island
↑  Point Judith - The Block Island Ferry’s main ferry terminal, The Block Island Ferry
↑  The Block Island Ferry, The Block Island Ferry Homepage
↑  Bikes, Cars and Mopeds, Block Island Chamber of Commerce
↑  Amanda Milkovits, Block Island Cracks Down on Mopeds, Boston Globe, July 19, 2021
↑  Charles Passy, Meet the Pilot Who Doubles as Block Island’s Chinese-Food Delivery Guy, The Wall Street Journal, Aug. 27, 2015
| --- | --- |
בקרת זהויות :  NLI: 987007549925405171  GND: 4512428-0  LCCN: sh2009007386  NARA: 10037055 
רציף המעבורות בפורט ג'ודית, נאראגאנסט.
הבחירות לנשיאות ארצות הברית 1812

הבחירות לנשיאות ארצות הברית ב-1812 היו הבחירות השביעיות בארצות הברית. הן נערכו בין יום שישי, 30 באוקטובר עד ליום רביעי, 2 בדצמבר 1812, והתרחשו בצלה של מלחמת 1812. הן כללו מאבק בין הנשיא הדמוקרטי-רפובליקני היוצא ג'יימס מדיסון ודמוקרט-רפובליקני שפרש מהמפלגה, דוויט קלינטון, אחיינו של סגן הנשיא של מדיסון, ג'ורג' קלינטון. הפדרליסטים הפנו את תמיכתם אל קלינטון. למרות זאת, מדיסון נבחר מחדש בקלות, אבל זכה רק למעט יותר מ-50% תמיכה, כך שבחירות אלו היו הצמודות ביותר עד אז. אלו היו הבחירות הראשונות שהתרחשו בזמן מלחמה.
רקע

השפעות מלחמות צרפת המהפכנית הוחמרו במהלך כהונתו הראשונה של מדיסון, כשהבריטים והצרפתים התעלמו מזכויותיה הנייטרליות של ארצות הברית בים, והחרימו ספינות אמריקניות. הבריטים אף הכריחו את הימאים של הספינות המוחרמות לשרת בצי הבריטי. בנוסף לכך הם החזיקו מאחזים בריטיים בצפון-מערב ארצות הברית ותמכו באינדיאנים במלחמתם נגד ארצות הברית.
במקביל, חסידי ההתרחבות של ארצות הברית בדרומה ובמערבה חשקו בקנדה הבריטית ובפלורידה הספרדית, ורצו לנצל את הפרובוקציות כאמתלה לתפיסת שני השטחים. הלחץ נבנה ביציבות, וארצות הברית הכריזה מלחמה על בריטניה הגדולה ב-12 ביוני 1812. זה היה אחרי שמדיסון הועמד לבחירה מחדש על ידי הדמוקרטים-רפובליקנים אך לפני שהפדרליסטים בחרו במועמד שלהם.
בבחירות אלו השתתפה לראשונה לואיזיאנה, שהפכה למדינה בארצות הברית באפריל 1812. בבחירות השתתפו 18 מדינות.
מועמדים > המועמדים הדמוקרטים-רפובליקנים

ב-18 במאי, הוועדה הדמוקרטית-רפובליקנית בחרה בנשיא המכהן ג'יימס מדיסון מווירג'יניה למועמדה לנשיאות. בתור מועמד לסגנותו, שהתפנתה עקב מות סגן הנשיא ג'ורג' קלינטון כחודש קודם לכן, בחרה הוועדה במושל ניו-המפשיר ג'ון לנגדון, שוויתר על ההצעה מפאת גילו. במקומו בחרה הוועדה במושל מסצ'וסטס, אלברידג' גרי.
דמוקרטים-רפובליקנים מניו אינגלנד התנגדו לבחירת נשיא מווירג'יניה והעדיפו מועמד משלהם. בתחילה הם תמכו בג'ורג' קלינטון, אולם עוד לפני מותו ב-20 באפריל 1812, גילו המתקדם ומצבו הבריאותי הרע חיסלו את סיכוייו. לכן הם העדיפו את אחיינו, דוויט קלינטון.
כדי למנוע מאבק פנים-מפלגתי, חלק מחברי המפלגה הציעו לקלינטון להיות סגנו של מדיסון. דוויט החליט לחכות עד אחרי האספה בניו יורק. לאחר שמדיסון זכה במועמדות, המתיחות הייתה ברורה: רק 86 מתוך 134 סנאטורים וחברי קונגרס השתתפו. הם בחרו במושל ניו המפשייר ג'ון לנגדון כסגנו של מדיסון, אך עקב גילו המתקדם הוא ויתר. אספה שנייה בחרה באלברידג' גרי ממסצ'וסטס, בן 68, לתפקיד.
חברי הוועדה מניו יורק תמכה בקלינטון כמעט פה-אחד. רבים חששו שהוא יפרק את המפלגה. פרוץ מלחמת 1812 הקשתה על מסע הבחירות של קלינטון, שרבים מתומכיו היו ניצים שהתנגדו לבריטים, אולם הפדרליסטים, אותם קיווה קלינטון למשוך לתמיכה בו, התנגדו למלחמה.
מועמדים > מועמדים פדרליסטים

לפני כניסתו של קלינטון, נשיא בית המשפט העליון של ארצות הברית ג'ון מרשל היה המועמד המוביל, ורבים חשבו שינצח בניו אינגלנד וגם בווירג'יניה וצפון קרולינה. עם כניסתו של קלינטון, הפדרליסטים הבינו שלא יוכלו לנצח בניו יורק, וחששו שהשתתפות בבחירות תוביל להכרעת בית הנבחרים בו שלט רוב דמוקרטי-רפובליקני, דבר שהיה מביא לבחירת מדיסון.
בעקבות כך החליטו הפדרליסטים לתמוך בקלינטון, אולם באספה שלהם בספטמבר, הם החליטו לא לתמוך באף מועמד. פדרליסטים רבים תמכו בקלינטון, אולם הרגישו שאם יעודדו אותו, הם יפגעו בו במדינות בהן הפדרליסטים לא היו פופולריים. מצד שני, ג'ארד אינגרסול, התובע הכללי לשעבר, הפך לסגנו של קלינטון מטעם הפדרליסטים. קלינטון תמך בכך כדי לזכות בתמיכת האלקטורים מפילדלפיה.
מועמדים > מועמדים פדרליסטים מובהקים

פדרליסטים אחרים לא תמכו בקלינטון בנוגע למלחמה. רופוס קינג, שהיה מועמד הפלגה הפדרליסטית לסגן נשיא ב-1804 ו-1808, ניסה להיות המועמד הפדרליסטי ולא הצליח. לעומת זאת, רבים כן הכניסו את שמו כמועמד פדרליסטי, והוא גרם לבעיות במסע הבחירות של קלינטון.
בווירג'יניה, קלינטון הוקע בידי המפלגה הפדרליסטית שתמכה בקינג, ובוויליאם ריצ'רדסון דיווי כסגנו. הם זכו ב-27% מהקולות. בניו יורק, הפדרליסטים ניצחו בבחירות למועצה המחוקקת, והחליטו לשלוח תומכי קינג לחבר האלקטורים. קואליציית דמוקרטים-רפובליקנים ופדרליסטים הצליחה למנוע זאת ושלחה תומכי קלינטון.
בחירות כלליות

הקמפיין של קלינטון השתנה לפי האזור. בצפון-מזרח ארצות הברית, קלינטון היה מועמד אנטי-מלחמתי. אך בדרום והמערב, שם היו מעט שהתנגדו למלחמה, קלינטון תמך באופן נחוש במלחמה. הבחירות התרכזו בניו יורק ובפילדלפיה. קלינטון ניצח בניו יורק, אולם לא הצליח לנצח בפילדלפיה והפסיד בבחירות. למרות הפסדו, הוא היה המועמד הפדרליסטי הטוב ביותר מאז ג'ון אדמס. המפלגה הצליחה לעלות בבחירות לקונגרס. תומכי קלינטון שהיו פדרליסטים סירבו במקרים רבים לעבוד עם דמוקרטים-רפובליקנים, וקלינטון נחשב בעיני רבים למועמד פדרליסטי, אף על פי שלא זכה במועמדות מטעם המפלגה. מדיסון היה הראשון מבין ארבעה נשיאים בהיסטוריה שנבחרו מחדש עם פחות אחוזי אלקטורים מבבחירות הקודמות: מדיסון זכה ל-69.3% מהאלקטורים ב-1808, אבל ב-1812 קיבל רק 58.7%. השלושה האחרים היו וודרו וילסון ב-1916, פרנקלין דלאנו רוזוולט ב-1940 וברק אובמה ב-2012. מדיסון היה גם הנשיא הראשון מתוך חמישה שנבחר מחדש עם אחוז קטן יותר מהקולות שקיבל בבחירות הקודמות, אף על פי שב-1812, רק שש מתוך שמונה עשרה מדינות בחרו אלקטורים לפי בחירות. הארבעה האחרים היו אנדרו ג'קסון ב-1832, גרובר קליבלנד ב-1892, פרנקלין רוזוולט ב-1940 וב-1944, ואובמה ב-2012.
האלקטורים הצביעו כמפורט להלן בטבלה:
| המועמד לנשיאות | מדינה | מפלגה | מספר קולות האלקטורים שקיבל |
| --- | --- | --- | --- |
| ג'יימס מדיסון | וירג'יניה | דמוקרטית-רפובליקנית | 128 |
| דוויט קלינטון | ניו יורק | פדרליסטית | 89 |
| רופוס קינג | ניו יורק | פדרליסטית | 0 |

| המועמד לסגנות הנשיאות | מדינה | מפלגה | מספר קולות האלקטורים שקיבל |
| --- | --- | --- | --- |
| אלברידג' גרי | מסצ'וסטס | דמוקרטית-רפובליקנית | 131 |
| ג'ארד איגרסול | פנסילבניה | פדרליסטית | 86 |
| וויליאם ריצ'רדסון דיווי | קרוליינה הצפונית | פדרליסטית | 0 |

שלושה אלקטורים הצביעו לקלינטון, אך הצביעו לגרי כסגן הנשיא.
בחירות כלליות > בחירת האלקטורים לפי מדינות

| אופן בחירת האלקטורים | המדינות שבהן התקיים |
| --- | --- |
כל מדינה מחולקת למחוזות, ונבחר אלקטור אחד לכל מחוז על ידי בוחרי המחוז: קנטקי, מרילנד, טנסי
כל אלקטור נבחר על ידי בחירות כלליות: ניו המפשיר, אוהיו, פנסילבניה, רוד איילנד, וירג'יניה
האלקטורים ממונים על ידי בית המחוקקים של המדינה: קונטיקט, דלאוור, ג'ורג'יה, לואיזיאנה, ניו ג'רזי, ניו יורק, צפון קרולינה, דרום קרולינה, ורמונט
שני אלקטורים נבחרים על ידי המצביעים, שניים על ידי מחוזות בחירה: מסצ'וסטס
הערות שוליים

↑  אף על פי שנחשב למועמד של המפלגה הפדרליסטית, קלינטון רץ כדמוקרט-רפובליקני ולא קיבל את המועמדות של הפדרליסטים, שלא הגישו מועמד. זה לא מנע תמיכה מצד הפדרליסטים בפנסילבניה, אבל הוא זכה גם לתמיכה של הדמוקרטים-רפובליקנים בניו יורק
רוברט ב. וילסון

| --- | --- |
אין תמונה חופשית
 לידה:  16 במאי 1937 (בן 87) Geneva, ארצות הברית 
 ענף מדעי:  כלכלה, ניהול, mathematical economics 
 מקום לימודים:  אוניברסיטת הרווארד (1959)  בית הספר לעסקים של הרווארד (1963)  הרווארד קולג' 
 מנחה לדוקטורט:  Howard Raiffa 
 מוסדות:  אוניברסיטת סטנפורד (1964–2004) 
 תלמידי דוקטורט:  Claude d'Aspremont Lynden, Christopher Norio Avery, Shinsuke Kambe, József Sákovics, Peter C. Cramton, Sushil Bikhchandani, Sridhar Moorthy, Robert Ernest Verrecchia, David Scott Reitman, Eiichiro Kazumori, David S. Ahn, Mikhail Mikhailovich Klimenko, Marciano M. Siniscalchi, Muhamet Yildiz, פול מילגרום, בנגט הולמסטרום, Qingmin Liu, Robert W. Rosenthal, Yuliy Sannikov, אלווין רות, Robert Gibbons, John Robert Chamberlin, Benjamin Golub, בפסקה זו רשומה אחת נוספת שטרם תורגמה 
 פרסים והוקרה:  פרס נובל לכלכלה (2020)  פרס ג'ון קרטי לקידום המדע (2018)  פרס חזית הידע של קרן BBVA (2015)  פרס אווז הזהב (2014)  הרצאת פישר-שולץ  Clarivate Citation Laureates (2007)  עמית מכובד של האגודה האמריקאית לכלכלה  מלגת גוגנהיים (1982)  עמית החברה האקונומטרית (1976) 
 
רוברט ב. וילסון (באנגלית: Robert Butler Wilson, Jr.; נולד ב-16 במאי 1937) הוא כלכלן אמריקאי. וילסון הוא פרופסור באוניברסיטת סטנפורד. הוא זכה בפרס נובל למדעי הכלכלה לשנת 2020, יחד עם תלמידו לשעבר ועמיתו למחקר באוניברסיטת סטנפורד פול מילגרום. הפרס הוענק להם "על שיפורים בתורת המכרזים והמצאות פורמטים חדשים של מכירות פומביות".
גם שני תלמידים נוספים שלו, אלווין רות ובנגט הולמסטרם, הם חתני פרס נובל לכלכלה.
וילסון ידוע בתרומתו למדעי הניהול וכלכלת עסקים. עבודת הדוקטורט שלו הציגה שיטה הנקראת Sequential quadratic programming. שיטה זו הפכה לשיטה איטרטיבית מובילה בתכנון לא-ליניארי. יחד עם כלכלנים מתמטיים אחרים בבית הספר לעסקים בסטנפורד, הוא עזר לנסח מחדש את כלכלת הארגון התעשייתי ותאוריית הארגון באמצעות תורת המשחקים במצבים של חוסר שיתוף פעולה.
מחקריו בנושא תמחור לא ליניארי השפיעו על המדיניות של חברות גדולות, במיוחד בתעשיית האנרגיה, ובמיוחד בחשמל.
ביוגרפיה וקריירה

וילסון נולד ב־16 במאי 1937 בז'נבה, נברסקה. הוא סיים את בית הספר התיכון לינקולן בלינקולן, נברסקה וקיבל מלגה מלאה לאוניברסיטת הרווארד. הוא קיבל תואר ראשון ממכללת הארוורד בשנת 1959. לאחר מכן השלים את התואר השני (MBA) בשנת 1961 ואת הדוקטורט (DBA) שלו בשנת 1963 מבית הספר לעסקים בהרווארד. הוא עבד באוניברסיטת קליפורניה בלוס אנג'לס תקופה קצרה מאוד ואז הצטרף לפקולטה באוניברסיטת סטנפורד. הוא חבר בסגל בפקולטה לבית הספר לעסקים בסטנפורד מאז 1964. הוא היה גם חבר סגל משויך בבית הספר למשפטים בהרווארד בין השנים 1993 ו-2001.